  Виталий Пронин Германиын улӥсь удмурт воргорон Виктор Березин одӥг миллион манет ӵектэ Ижкарын удмурт песянайлы сӥзем синпелет пуктон понна.Малпанэз быдэстон понна тулысысен ужаны кутскизы ини.«Удмурт кенешлэн» Ижкарысь ёзэныз кивалтӥсез Пётр Бобров шуиз: кылдытэмын нимысьтыз оргкомитет, соин кивалтэ Алевтина Поткина, «Удмурт кенеш» огазеяськонлэн Пичи кенешезлэн ёзчиез. Али Ижысь администрациен инты ласянь вераськон мынэ.- Песянайлы синпелетэз одно ик ӟеч, адӟиськись интые пуктоно, - шуэ П. Бобров. - Удмурт бабушъёс тодмо луизы быдэс Европалы. Удмуртиын улӥсь вань нылкышноосыз - анайёсыз но песянайёсыз - сӥлы карон понна кулэ со памятник. Соин ик бабуш вӧзын одно ик сылозы пичи нылпиос - нунокъёсыз. Иж понна песянайлы синпелет туризм объект кадь но тунсыко. Вӧзаз кафе пуктозы, одно ик сюанчиос но ветлозы.Нош али оргкомитет азьын бадӟым ужпум сылэ: синпелет понна одно ик умой инты шедьтоно. Ижкарысь администрациен та ласянь кылзы ӧз тупа ке, оло, уж уз но азинскы.. Теги: ВикторБерезин Ижкар синпелет Удмурткенеш  